**ELŐTERJESZTÉS**

**Szombathely Megyei Jogú Város Közgyűlésének 2023. december 14-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára**

**I. Javaslat önkormányzati tulajdonú gazdasági társaságok 2024. évi üzleti terveinek elfogadására**

1./ Weöres Sándor Színház Nonprofit Kft. (1. számú melléklet)

A társaság a 2024. évi üzleti tervében 252.324 eFt önkormányzati támogatással (ebből 213.720 eFt önkormányzati működési támogatás, 37.404 eFt a színházépületért fizetett bérleti díj összegével azonos fenntartói támogatás, 1.200 eFt GDPR feladatok támogatása), és 302.075 eFt központi költségvetési támogatással számolhat. Ezen felül 71.821 eFt ágazati bértámogatást, 106.000 eFt jegy-és bérletbevételt, 16.050 eFt egyéb bevételt tervez, így a 2024. évre összesen várható bevétel 747.511 eFt. Kamatbevételként 6 millió Ft összeget kalkulál a társaság.

A 2024. évre tervezett kiadások együttes összege 751.033 eFt, amelyből jelentős tétel a 469.370 eFt összegű személyi jellegű ráfordítás, és az ehhez kapcsolható 80.400 eFt összegű alvállalkozói ráfordítás. Az anyagjellegű szolgáltatások összege 113.976 eFt, közvetlen anyagköltség 40.747 eFt, értékcsökkenési leírás 40.600 eFt, egyéb kiadások 5.940 eFt.

Összességében az üzleti tervben a társaság 2024. évre várható adózott eredménye 2.478 eFt.

A társaság felügyelőbizottsága az üzleti tervet elfogadta.

2./ Fogyatékkal Élőket és Hajléktalanokat Ellátó Közhasznú Nonprofit Kft. (2. számú melléklet)

A társaság 2024. évre összesen 708.027 eFt várható bevétellel számol, amelyből a személyes gondoskodást nyújtó ellátások utáni állami támogatások összege 188.180.847 Ft, az ágazati összevont pótlék 2024. évi tervezett összege 58.913.400 Ft. A társaság 142.000.000 Ft önkormányzati működési támogatást irányoz elő a 2024. évre, ez 14.536 eFt-tal csökkent a 2023. évhez képest, amit a villamosenergia 2024.01.01 - 2024.12.31. időszakra megkötött szerződése indokol (2023. évhez képest kedvezőbb áron tudott a Kft. szerződni). Fentiek mellett a 173/2023.(V.25.) Kgy.sz. határozat alapján 2023.07.01-től a munkavállalóknak biztosított havi bruttó 50.000 Ft béremelést jelentő 39.272 eFt önkormányzati támogatással számol a Kft., ez összesen 181.272 eFt önkormányzati támogatást jelent. Emellett a Kft. pályázati bevételekkel is számol az üzleti tervében.

A 2024. évre tervezett kiadások együttes összege 705.027 eFt, ebből 468.187 eFt személyi jellegű kiadás, 101.341 eFt anyagjellegű kiadás, 10.515 eFt értékcsökkenés, egyéb költségek összege pedig 124.984 eFt.

Így összességében az üzleti tervben a társaság 2024. évre várható adózott eredménye 2.997 eFt.

A társaság felügyelőbizottsága az üzleti tervet elfogadta.

3./ AGORA Savaria Kulturális és Médiaközpont Nonprofit Kft. (3. számú melléklet)

A társaság 2024. évben 531.700 eFt önkormányzati támogatással számol, ami tartalmazza a városi nagyrendezvények 30 millió Ft összegű támogatását. Az értékesítés tervezett nettó árbevétele 322.776 eFt (ebből a televízió működéséhez kapcsolódó bevételek összege 17.500 eFt, a Savaria Fórum bevétele 23.500 eFt, az AGORA közművelődési tevékenységhez köthető bevétel 281.776 eFt). A pályázati és egyéb támogatások összege 32.970 eFt, így a 2024. évre összesen várható bevétel 898.806 eFt.

A 2024. évre tervezett kiadások együttes összege 898.806 eFt, így összességében az üzleti tervben a társaság 2024. évre várható adózott eredménye 0 eFt.

A felügyelőbizottság határozata az ülésen kerül ismertetésre.

4./ Szombathelyi Parkfenntartási Kft. (4. számú melléklet)

Szombathely Megyei Jogú Város Önkormányzatával kötött, jelenleg hatályos vállalkozási szerződés 2023. december 31-ig érvényes, de a 2024. január 1-től hatályos szerződés már előkészítés alatt van. Az előző évekkel ellentétben a terv készítésekor még nem állnak rendelkezésre a 2023. év előzetes adatai, illetve a Közgyűlés még nem fogadta el a 2024. évi költségvetést. Így a társaság 2024. évi üzleti terve a várható feladatok és hozzájuk kapcsolódó költségek alapján került kidolgozásra. A tervkészítés időszakában a 2024. évre szóló parkfenntartási szerződés előkészítése során bruttó 780.000 eFt keretösszeg került meghatározásra. Ez alapján a cég tervezett nettó árbevétele 628.000 eFt, amelyből az önkormányzat által megrendelt munkák bevétele 614.173 eFt.

A tervezett összes bevétel tehát 630.000 eFt.

A 2024. évi üzleti terv nettó 14.000 eFt értékben tartalmaz fejlesztést, valamint a tartós bérleti díj 28.600 eFt-ra fog alakulni. A parkfenntartási koncepció egyik lényeges eleme a géppark fejlesztése. Tervben van egy használt kosaras emelős autó beszerzése, valamint a damilos fűnyírók számának növelése. Ezenfelül jelentkezik a tartós bérlet 2024. évben esedékes díja is, így összességében 2024-ben bruttó 54.102 eFt összeget tervez fordítani gépekre a társaság.

A személyi jellegű ráfordítások területén 32,3%-os emelkedést tervez a Kft., ami két tényezőből adódik. Egyrészt 2024. január 1-től valamennyi munkavállalóra kiterjedően, átlagosan 15 %-os havi alapbér emelést terveznek végrehajtani, mely éves szinten 17,5%-os béremelkedésnek felel meg. Ezen túlmenően decemberben valamennyi munkavállaló részére 1 havi juttatás (13. havi bér) kifizetését tervezik az év során ledolgozott munkaidő arányában. Másrészt további létszámbővítést szeretnének végrehajtani.

A tervezett költségek és ráfordítások összege 644.800 eFt.

Így összességében az üzleti tervben a társaság 2023. évre várható adózott eredménye -14.800 eFt.

A felügyelőbizottság határozata az ülésen kerül ismertetésre.

5./ Vas Megyei Temetkezési Kft. (5. számú melléklet)

A társaság az Önkormányzat költségvetéséből 2024. évben 10 millió Ft összegű önkormányzati támogatást irányoz elő. A tervezett éves nettó árbevétel 460.000 eFt, egyéb bevétel 8.000 eFt, a kiadások összege ugyanekkora nagyságrendű, amelynek jelentős hányada (275.871 eFt) személyi jellegű kiadás.

Így összességében az üzleti tervben a társaság 2024. évre várható adózott eredménye 0 Ft.

A társaság felügyelőbizottsága a 2024. évi üzleti tervet elfogadta.

6./ Savaria Városfejlesztési Kft. (6. számú melléklet)

A társaság 2024. évben 50.000 eFt önkormányzati támogatással, 46.560 eFt árbevétellel, és 32.901 eFt projektekből származó egyéb bevétellel és 250 eFt kamatbevétellel számol, így a 2024. évre összesen várható bevétele 129.711 eFt, ami megegyezik a 2024. évre tervezett kiadások együttes összegével.

Így összességében az üzleti tervben a társaság 2024. évre várható adózott eredménye 0 eFt.

A társaság felügyelőbizottsága a 2024. évi üzleti tervet elfogadta.

7./ Savaria Turizmus Nonprofit Kft. (7. számú melléklet)

A társaság 2024. évi üzleti tervében 135.801 eFt önkormányzati támogatással számol, amelyből 46.897 eFt a feladat-ellátási megállapodás szerinti támogatás, 87.150 eFt Savaria Karnevál és az Érezd Szombathelyt támogatása, 1.754 eFt GDPR feladatok ellátása. Emellett a társaság 63.275 eFt nettó árbevétellel, és 2.726 eFt egyéb bevétellel, és 45 eFt pénzügyi műveletek bevételével számol, így a 2024. évre összesen várható bevétele 201.697 eFt.

A 2024. évre tervezett költségek és ráfordítások együttes összege 211.162 eFt.

Így összességében az üzleti tervben a társaság 2024. évre várható adózott eredménye – 4.659 eFt (veszteség), amelynek fedezetéül a társaság 2023. évi eredménytartaléka szolgál.

A felügyelőbizottság határozata az ülésen kerül ismertetésre.

8./ Szombathelyi Távhőszolgáltató Kft. (8. számú melléklet)

A jelenleg fennálló környezetben a társaság alapvető feladata a szolgáltatásbiztonság megőrzése, a hatékonyság fenntartása mellett. Fontos feladat az építőipari tevékenység növelése, aminek révén az egyéb tevékenységek növekedése is várható.

Az előző két évben a korábbiakhoz képest drasztikusan magasabbak voltak a földgáz és a villamos energia díjai, éves szinten jelentős volt a költségnövekedés. 2023 végére már jelentősen mérséklődtek ezek a költségek, 2024. évre is az a várakozás, hogy megmarad ez a tendencia. A termékárak emelkedése is megtorpant, azonban a szolgáltatások terén további költség növekedés várható.

A társaság alaptevékenységből származó bevételeinek döntő része hatósági ármeghatározású felhasználóktól származik. Mivel a lakossági árak nem követik a tényleges költségek emelkedését, a különbözetre támogatást kapnak a távhőszolgáltatók, azonban a meghatározott módszertan szerint nyújtott támogatások sem nyújtanak elegendő fedezetet. Mindezek mellett a Hivatal a képződő megtakarításokat elvonja. A villamos energia szerződés alapján 2023. I. félévében keletkezett 224 millió Ft összegű megtakarítást teljes egészében elvonta a MEKH, és ugyanígy tervezi a 2022/2023 években keletkezett 650 millió Ft-os eredményt is elvonni.

A hátralékkezelésnél a lakossági tartozások szinten tartásával, illetve csökkentésével számol a Kft. Mindezek ellenére elmondható, hogy a felhalmozott közüzemi - többek között távhődíj - tartozások rendezése önerőből gyakran már nem lehetséges. A lakásfenntartási nehézségekkel küzdőknek többsége önkormányzati bérleménnyel rendelkezik, jelentős részüknek több hónapos hátralékállománya van. Szombathely Megyei Jogú Város Önkormányzata 1107 aktív lakossági és 68 aktív közületi ingatlannal rendelkezik, amelyekben távhőszolgáltatást biztosít a társaság. Ebből az állományból 509 lakossági és 23 közületi ingatlanban halmoztak fel hátralékot (95.739 e Ft). Az önkormányzati hátralék a teljes lakossági hátralék 48 % - át teszi ki.

A társaság üzleti tervben tervezett adózás előtti eredménye 25.252 eFt nyereség.

A társaság felügyelőbizottsága a 2024. évi üzleti tervet elfogadásra javasolta.

9./ VASIVÍZ Zrt. (9. számú melléklet)

A VASIVÍZ ZRt. 2024. évi üzleti tervének összeállításakor az alábbi elveket vette figyelembe.

Kiemelt költségek tekintetében az energiaköltségeket a már ismert díjak és mennyiségek szerint tervezte, a bértömeg és a járulékok meghatározásánál csak a 2023. évi béremelés áthúzódó hatásával számoltak a 2023. évi várható létszámot figyelembe véve.

A társaság árbevételét meghatározó elsődleges tevékenységnél (vízellátás, szennyvízelvezetés és –tisztítás) a 2023. évi értékesítési mennyiségek lettek alapul véve.

Az árbevétel meghatározásánál korrekcióként került elszámolásra a 2024. év elejére várható nem lakosságot érintő szolgáltatási díjak emelési lehetősége, amelyet a szakminisztérium részletesen és konkrétan a víziközmű-szolgáltatásról szóló 2011. évi CCIX. törvény módosításáról szóló 2023. évi LXXVII. törvény 7., 8., és 9. §-ai szerint összeállított rendeletben határoz majd meg, még nem ismert.

A díjemeléssel meghatározott módosított árbevétel eredményre gyakorolt hatásával akként számolt a társaság, hogy a hivatkozott törvénymódosítás 9. §-ban taglalt Víziközmű-fejlesztési és Ellentételezési Alapba nem kell befizetni az elismert indokolt költségekhez képest elért többletbevételből, illetve a meg nem térülő elismert indokolt költségekre tekintettel ellentételezésként nem lesz jogosult azt igényelni.

A díjemelés összegének kiszámításához a nem lakossági adatokat véve alapul a fogyasztásarányos vízdíjat nettó 500,-Ft/m3 szolgáltatási díjjal, a szennyvízelvezetés és –tisztítás díját 800,-Ft/m3 szolgáltatási díjjal vette a társaság számításba, alapdíj emeléssel és a többletbevétel elvonással nem számolt, mivel nem ismert még, hogy az elismert és indokolt költségek melyek lesznek, és milyen mértékig fogadja el a szakminisztérium azokat.

A terv tartalmazza Szombathely Megyei Jogú Város Önkormányzata által az elsődleges tevékenység finanszírozására adható mintegy 384 millió Ft-os támogatási összeget, továbbá a fürdőkomplexum módosított működési és támogatási szerződésében rögzített negyedévenkénti 50-50 millió Ft-ot.

Fentiekben kiemelt tételek és az éves üzleti terv szokásos tervezési menete alapján a VASIVÍZ ZRt. 2024. évi üzleti tervének adózott eredménye a következőképpen alakul.

A becsült, számított díjemeléssel (díjemelés hatása az eredményre 1,8 milliárd Ft) és Szombathely Megyei Jogú Város Önkormányzata tájékoztatása, illetve szerződése alapján az adható működési és veszteségfinanszírozási támogatással az adózott eredmény 86 millió Ft.

Az elsődleges tevékenységet segítő önkormányzati támogatás nélkül az eredmény (veszteség): - 298 millió Ft, lenne. Díjemelés, valamint az elsődleges és a másodlagos tevékenységeket segítő önkormányzati támogatások nélkül az eredmény (veszteség): - 2,3 milliárd Ft.

A társaság megvizsgálta a saját tőke alakulását a 2023. évi várható eredmény (veszteség) és a 2024. évi tervezett eredmény szerint.

A 2023. évi várható eredmény (veszteség) -681 millió Ft, amely az éves beszámolót tárgyaló Közgyűlést követően kerül elszámolásra, aminek következtében a társaság saját tőkéje lecsökken 1.043 ezer Ft-ra.

A 2023. évi elszámolást figyelembe véve a 2024. év üzleti terv az elsődleges tevékenységet segítő önkormányzati támogatás nélküli vesztesége - 298 millió Ft, amely a saját tőke összegét 745.000 eFt-ra csökkentené le.

Amennyiben a saját tőke a jegyzett tőke 2/3-a alá süllyed, akkor ennek egyik következménye lehet a tulajdonosi feltöltési kötelezettség.

A 2024. év üzleti terv továbbra is még bizonytalanságban született, de a társaság bízik a pozitív állami szerepvállalásban.

A VASIVÍZ ZRt. főbb céljai a 2023. évben megfogalmazottakhoz hasonlóak 2024. évre is

* a víziközmű-szolgáltatás minőségi és mennyiségi biztosítása
* likviditás minél hosszabb távú megőrzése (túlélés)
* jelenlegi tulajdonosi struktúra előnyeinek megtartásához a feltételek megteremtése.

A felügyelőbizottság és az igazgatóság az üzleti tervet 2024. évben fogja tárgyalni, az az elfogadó társasági legfőbb szervi ülést (közgyűlést) megelőzően.

10. SZOVA Nonprofit Zrt. (10. számú melléklet)

A 2023-as évben a SZOVA Nonprofit Zrt. várhatóan 50-100 millió forint közötti üzemi nyereséget ér el, és amennyiben a forint árfolyama év végéig a jelenlegi ~395HUF/CHF szinten marad, akkor az adózás előtti eredmény nagy valószínűséggel pozitív lesz.

2024. évi üzleti tervben mind a bevételek, mind költségek jelentős emelkedésével számol a társaság. A költségek növekedése várhatóan nagyobb lesz a bevételi többletnél, emiatt üzemi szinten 72 millió forintos, adózás előtti szinten pedig 154 millió forint veszteséget várható. A hulladékgazdálkodás szervezeti és jogszabályi környezetének teljes átalakulása azonban olyan bizonytalanságokat hordoz magában, amelyek az év során szükségessé tehetik az üzleti terv módosítását.

A bevételek várható növekedése egyrészt a 2023. július 1-től működő koncessziós hulladékgazdálkodási rendszernek köszönhető. A MOHU MOL Zrt-vel kötött szerződések már 2023. második félévében bevétel növekedést eredményeztek a korábbi időszakhoz képest, 2024-ben pedig egész évben lehet számolni a magasabb bevétellel. Új tevékenységként és bevételi forrásként figyelem kell venni a napelempark által termelt áram értékesítését. Ezek mellett az infláció ellentételezésére áremelést tervez a társaság azokon a területeken, ahol a piaci körülmények ezt lehetővé teszik. Az említett három tényező becslések szerint összesen kb. 300 millió forint bevételnövekedést eredményezhet 2023-hoz viszonyítva.

A tervezett díjemelésekkel kapcsolatban kockázatot jelent, hogy a hulladékgazdálkodási közszolgáltatási tevékenységek vonatkozásában 5%-os díjemeléssel számolnak, azonban az erre vonatkozó egyeztetések csak az üzleti terv benyújtását követően kezdődnek meg a régiókoordinátori szerepet betöltő Győri Hulladékgazdálkodási Nonprofit Kft-vel (GYHG Kft.), a MOHU MOL Zrt. esetében pedig a díjmódosítás folyamata még nem tisztázott.

A költségeket kedvezően befolyásolja, hogy az elektromos áram és a földgáz beszerzési ára a 2023. évi szinthez képest lényegesen csökken, ennek köszönhetően kb. 130 millió forint megtakarítás várható. Ugyanakkor a tervezett béremelés, a karbantartási költségek folyamatos emelkedése és a beszállítói áremelések összességében és egy nagy értékű, lízing formájában megvalósítani tervezett eszközpótlás olyan jelentős költségnövekedést okoznak, amelyet a bevételek növekedése és az energiaköltségek csökkenése nem tud teljes mértékben ellentételezni – ezen okokból kifolyólag a cég 2024. évi gazdálkodása veszteséges lesz.

A devizakötvény törlesztésére 2024-ben ~520 millió forintot kell fordítani, a kamatköltség pedig várhatóan 140 millió forint körül lesz. A tervben feltételezzük, hogy az OTP Bank a 2023. évhez hasonlóan hozzájárul, hogy a törlesztés 75%-át a Sárdi-ér utcai telkek eladásából befolyt, és az óvadéki számlán elhelyezett összegből rendezze a társaság.

A társaság pénzügyi helyzetét illetően érdemes megjegyezni, hogy a MOHU MOL Zrt. belépése a hulladékgazdálkodás rendszerébe eddig stabilizáló hatással bír. Megszűnt a korábbi koordináló szervezet, az NHKV Zrt. kifizetéseit jellemző kiszámíthatatlanság, a koncessziós társaság a tárgyhónapot követő hónap 15. napjáig kibocsátja a teljesítésigazolásokat és a számlák kiállítását követően 30 napra a szolgáltatás ellenértéke megérkezik a SZOVA számlájára.

Ugyanakkor a magasabb bevételek és a kiszámíthatóság mellett az új rendszer több, nehezen kezelhető problémát is felvet. A 2024. évi üzleti terv egyik legfontosabb nyitott kérdése és ezzel együtt kockázati tényezője a hulladékgazdálkodási tevékenységet érintő keresztfinanszírozási tilalom. A hulladékról szóló 2012. évi CLXXXV. törvény szerint a keresztfinanszírozás tilalmának elve azt jelenti, hogy „… a hulladékgazdálkodási közszolgáltatási résztevékenység díját úgy kell megállapítani, hogy az fedezetet nyújtson a hulladékgazdálkodási közszolgáltatási résztevékenység indokolt költségeire és ráfordításaira, valamint a hulladékgazdálkodási közszolgáltatási résztevékenységet ellátó koncessziós társaság e tevékenységével kapcsolatos ésszerű nyereségére; az ésszerű nyereség nem tartalmazhatja a hulladékgazdálkodási közszolgáltatási résztevékenységen kívül eső egyéb , gazdasági tevékenységei költségeinek, ráfordításainak fedezetét…”.

A keresztfinanszírozás tilalma 2023. július 1-jét megelőzően a közszolgáltatókra vonatkozott, az új rendszerben azonban a közszolgáltatási résztevékenységet végző cégekre, így a társaságra is érvényes. Ez a gyakorlatban azt jelenti, hogy a hulladékgazdálkodás esetleges nyeresége nem fordítható más, veszteséges tevékenységeink finanszírozására.

Ez az elvárás csak abban az esetben teljesül, ha a parkolási, a köztisztasági és az ingatlankezelési tevékenységek legalább akkora nyereséget termelnek, mint amekkora a létesítmények, az Aréna Savaria és az egyéb tevékenységek vesztesége – vagyis a közszolgáltatáson kívüli tevékenységeink nem lehetnek veszteségesek. Külön ki kell emelni, hogy a devizakötvény törlesztésének, kamatköltségének és árfolyamveszteségének fedezetét is nagyrészt ezen tevékenységeknek kellene biztosítaniuk, mivel a kötvénnyel kapcsolatos tételeknek csak egy kis része terhelhető a hulladékgazdálkodásra.

Emiatt fontos lenne a létesítmények veszteségének csökkentése, és a felsorolt városüzemeltetési tevékenységek nyereségének növelése. A 2023. 1-9. havi tényszámok alapján a fent megfogalmazott kritérium nagyjából teljesíthető, a hulladékgazdálkodási közszolgáltatási résztevékenységek, valamint a cég egészének nyeresége is kb. 200 millió forint körül volt. A jövőre vonatkozóan az egyik legfontosabb kérdés, hogy ez az egyensúly éves szinten és hosszabb távon is fenntartható lesz-e. 2024. évi kilátások ebben a tekintetben bizonytalanok, a hulladékgazdálkodási közszolgáltatás várhatóan még a növekvő költségek mellett is nyereséget termel, a közszolgáltatáson kívüli tevékenységek eredménye viszont várhatóan veszteség lesz.

A jogszabályok a hulladékgazdálkodási közszolgáltatásból származó esetleges nyereség felhasználását is erősen korlátozzák. A nonprofit társasági forma miatt osztalékot nem lehet fizetni, a keresztfinanszírozás tilalma miatt pedig más tevékenységet nem lehet finanszírozni, így gyakorlatilag az egyetlen lehetőség az, hogy a nyereséget a hulladékgazdálkodási tevékenység személyi és tárgyi feltételeinek javítására fordítja a társaság. Erre szükség is lenne, másrészt viszont ezzel a társaság egyéb tevékenységeinek finanszírozási és fejlesztési lehetőségei megszűnnek vagy legalábbis erősen korlátozottak lesznek.

2024-ben az előző évhez hasonlóan a fizikai dolgozók vonatkozásában 20%-os, a szellemi alkalmazottaknál pedig 15%-os béremeléssel számol a társaság.

A beruházási terv középpontjában részben kényszerből, részben szükségszerűen a hulladékgazdálkodási eszközpark megújítása áll. Kb. 140 millió Ft került betervezésre egy lánctalpas forgó-kotró gép, kukásautók és egyéb járművek beszerzésére. Amennyiben a terv megvalósul, akkor ez utóbbiak egy része a téli hóeltakarításban, síkosságmentesítésben való részvételre is alkalmas lesz. Ezek mellett a hulladéklerakó további gazdaságos és műszaki szempontból biztonságos üzemeltetéséhez egy kompaktor munkagép vásárlása van tervben. Ennek vételára meghaladja a 200 millió forintot, amelynek egy összegben történő kifizetését a társaság pénzügyi helyzete nem teszi lehetővé, így a tervezett bérleti, vagy lízing konstrukció költségnövelő és eredmény-csökkentő hatása a szerződés első évében kb. 100 millió forintra becsülhető. A hulladékgazdálkodási gépek mellett a Tófürdő és a Műjégpálya eszközei is felújításra szorulnak. Halaszthatatlanná vált a Tófürdő 20 éves csúszdáinak újjáépítése is – ezt a következő években több lépésben tervezi megvalósítani a társaság.

Összességében a társaság 5.350.607 eFt árbevétellel számol. A tervezett adózott eredmény 154 eFt veszteség – ez azonban nem tartalmazza a devizakötvény átértékeléséből keletkező árfolyamkülönbözetet.

A társaság Igazgatóságának és felügyelőbizottságának határozata az ülésen kerül ismertetésre.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2023. december „ ”**

**/: Dr. Nemény András :/**

**I.**

**Határozati javaslat**

**........../2023. (XII.14.) Kgy. sz. határozat**

1. / Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Weöres Sándor Színház Nonprofit Kft. 2024. évi üzleti tervét 252.324 eFt önkormányzati támogatással, 2.478 eFt tervezett adózott eredménnyel jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Szabó Tibor András, a társaság ügyvezetője)

**Határidő:** azonnal

**II.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Fogyatékkal Élőket és Hajléktalanokat Ellátó Közhasznú Nonprofit Kft. 2024. évi üzleti tervét 142.000 eFt önkormányzati működési támogatással, 2.997 eFt tervezett adózott eredménnyel jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Németh Klára, a társaság ügyvezetője)

**Határidő:** azonnal

**III.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft. 2024. évi üzleti tervét 531.700 eFt önkormányzati támogatással, 0 Ft tervezett adózott eredmény mellett jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Horváth Zoltán, a társaság ügyvezetője)

**Határidő:** azonnal

**IV.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Parkfenntartási Kft. 2024. évi üzleti tervét az Önkormányzat által fizetendő 780.000 eFt vállalkozói díj mellett, - 14.800 eFt tervezett adózott eredménnyel jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:**  Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Izer Gábor, a társaság ügyvezetője)

**Határidő:** azonnal

**V.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Vas Megyei Temetkezési Kft. 2024. évi üzleti tervét 10.000 eFt önkormányzati működési támogatással, 0 Ft tervezett adózott eredmény mellett jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Jancsóné Sárdi Katalin, a társaság ügyvezetője)

**Határidő:** azonnal

**VI.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Városfejlesztési Nonprofit Kft. 2024. évi üzleti tervét 50.000 e Ft önkormányzati működési támogatással, 0 Ft tervezett adózott eredmény mellett jóváhagyja.

2./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal

**VII.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Turizmus Nonprofit Kft. 2024. évi üzleti tervét 135.801 eFt önkormányzati támogatással, - 9.465 eFt tervezett adózott eredménnyel jóváhagyásra javasolja a társaság taggyűlésének.

2./ A Közgyűlés felhatalmazza a polgármestert, hogy a társaság taggyűlésén a fenti döntést képviselje.

3./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:**  Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Grünwald Stefánia, a társaság ügyvezetője)

**Határidő:** azonnal

**VIII.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Távhőszolgáltató Kft. 2024. évi üzleti tervét 25.252 eFt adózás előtti eredménnyel jóváhagyásra javasolja a taggyűlésnek.

2./ A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntéseket képviselje.

3./ A Közgyűlés felkéri a társaság ügyvezetőjét, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:**  Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Molnár Miklós, a társaság ügyvezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**IX.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a VASIVÍZ ZRt. 2024. évi üzleti tervét jóváhagyásra javasolja a társaság legfőbb szervének.

2./ A Közgyűlés felhatalmazza a polgármestert, hogy a társaság közgyűlésén a fenti döntéseket képviselje.

3./ A Közgyűlés felkéri a társaság vezérigazgatóját, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Krenner Róbert, a VASIVÍZ ZRt. vezérigazgatója)

**Határidő:** azonnal

**X.**

**Határozati javaslat**

**........../2023. (XII.14.) Kgy. sz. határozat**

1./ Szombathely Megyei Jogú Város Közgyűlése 5.350.607 eFt árbevétellel, 72.069 eFt üzemi veszteséggel és 154.069 eFt adózás utáni veszteséggel jóváhagyja a SZOVA Nonprofit Zrt. 2024. évi üzleti tervét. A Közgyűlés tudomásul veszi, hogy az adózott eredmény nem tartalmazza a devizakötvény átértékeléséből keletkező árfolyamkülönbözet összegét.

2./ A Közgyűlés jóváhagyja, hogy a SZOVA Nonprofit Zrt. 2024. január 1-től a fizikai állományba tartozó munkavállalók bérét átlagosan 20%-kal, a szellemi foglalkozású munkavállalók bérét pedig átlagosan 15%-kal megemelje. A béremelés mértéke tartalmazza a minimálbér változása miatti kötelező béremelést is. A Közgyűlés a társaság bértömegét 1.808.034 eFt összeggel jóváhagyja.

3./A Közgyűlés a SZOVA Nonprofit Zrt. 2024. évi beruházási tervét 197.940 eFt főösszeggel jóváhagyja.

4./A Közgyűlés jóváhagyja, hogy a Szombathely Megyei Jogú Város által a fizető parkolási rendszer üzemeltetéséért a SZOVA Nonprofit Zrt-nek fizetendő havi díj összege 2024. január 1-től 36.400.000 Ft + ÁFA összeg legyen, és felhatalmazza a Polgármestert, valamint a társaság vezérigazgatóját az erre vonatkozó szerződésmódosítás aláírására.

5./ A Közgyűlés egyetért azzal, hogy a SZOVA Nonprofit Zrt. által – Szombathely Megyei Jogú Város Önkormányzatával kötött szerződések alapján – nyújtott köztisztasági és útépítési szolgáltatások díja 2024. január 1-től 10%-kal emelkedjen.

6./ A Közgyűlés úgy határoz, hogy az önkormányzati bérlakások felújítására, karbantartására vonatkozó, a 93/2023. (III.30.) Kgy. sz. határozat 7) pontjában jóváhagyott program megvalósításához további 60 millió forint összegű előleg kerüljön a SZOVA Nonprofit Zrt. részére biztosításra. Az előleg az önkormányzati ingatlanokkal kapcsolatos 2024. évi veszteség elszámolása során kerül beszámításra 2025. májusában.

7./ A Közgyűlés felkéri a társaság vezérigazgatóját, amennyiben az önkormányzat 2024. évi költségvetési rendeletében foglaltak azt indokolják, úgy az üzleti tervét ennek megfelelően módosítsa, és terjessze a Közgyűlés elé elfogadásra.

**Felelős:**  Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Kovács Cecília, a társaság vezérigazgatója)

**Határidő:** azonnal